cyanic-selkie/wikianc huggingface dataset:
Κροατικές βουλευτικές εκλογές (2020)
Σύσταση της απερχόμενης 9ης Συνέλευσης του Κοινοβουλίου
Την ημέρα που διαλύθηκε το Κοινοβούλιο, στις 18 Μαΐου, η σύσταση του Κοινοβουλίου ήταν όπως ακολουθεί:
Εκλογικό σύστημα
Τα 151 μέλη του Κροατικού Κοινοβουλίου εκλέγονται με δημοκρατικές, άμεσες εκλογές με μυστική ψηφοφορία, όπως ορίζεται στο άρθρο 45 του Συντάγματος.
Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι Κροάτες πολίτες ηλικίας άνω των 18 ετών.
Συμμαχία «Σίγουρη Κροατία»
Η ΚΔΕ ηγήθηκε στη Συμμαχία «Σίγουρη Κροατία». Στο πρόγραμμά τους εστίασαν σε πέντε τομείς:
Συμμαχία «Επανεκκίνηση»
Στις 9 Μαΐου 2020, κατά την έναρξη της προεκλογικής περιόδου, τα κόμματα ΣΔΚΚ, ΚΑΚ, Γκλας, ΚΚΣ και Σνάγκα ανακοίνωσαν ότι έχουν σχηματίσει τη Συμμαχία «Επανεκκίνηση» για τις τρέχουσες εκλογές, και παρουσίασαν το κοινό εκλογικό τους πρόγραμμα. Στη συμμαχία ηγήθηκε ο Ντάβορ Μπέρναρντιτς, ο αρχηγός του ΣΔΚΚ. Είπε ότι το πρόγραμμα της συμμαχίας είναι το όνομά της:«μία νέα αρχή για την Κροατία». Στα μέσα του Μαΐου προσχώρησε στη συμμαχία ο Νομάρχης της Επαρχίας Μπιέλοβαρ-Μπιλογκόρα, ο Νταμίρ Μπάις, και η δική του Λίστα Ανεξάρτητων, λέγοντας ότι: «ο χειρότερος ιός που χτύπησε την Κροατία είναι η διαφθορά της ΚΔΕ». Λίγες μέρες μετά, ακολούθησε η Δημοκρατική Συμμαχία της Μετζίμουριε. Τον Ιούνιο, τα ρεζιοναλιστικά κόμματα Ιστριανή Δημοκρατική Συνέλευση και Συμμαχία της Πριμόριε-Γκόρσκι Κόταρ προσχώρησαν στην «Επανεκκίνηση». Η «Επανεκκίνηση», πέρα από τις συμφωνίες εθνικού επιπέδου, σύναψε και συμφωνίες μικρότερης κλίμακας για ορισμένες περιφέρειες, με μικρά κόμματα αλλά και ανεξάρτητους υποψήφιους. Στην 6η εκλογική περιφέρεια συμμάχησε με τον δήμαρχο της Πετρίνια, τον Νταρίνκο Ντούμποβιτς, που είναι μέλος του Λαϊκού Κόμματος – Μεταρρυθμιστές, και στην 3η περιφέρεια με τον νομάρχη της Μετζίμουριε, τον Ματία Πόσαβετς.
Συμμαχία του Κινήματος Πατρίδας του Μίροσλαβ Σκόρο
Ο Μίροσλαβ Σκόρο, ένας Κροάτης τηλεοπτικός παρουσιαστής και μουσικός που ήρθε τρίτος στις προεδρικές εκλογές του 2019-20, συγκεντρώνοντας το 24,4% των ψήφων, ίδρυσε ένα νέο κόμμα το οποίο ανακοινώθηκε στις 29 Φεβρουαρίου 2020, με την επωνυμία «Κίνημα Πατρίδας του Μίροσλαβ Σκόρο». Στο ιδρυτικό συνέδριο του κόμματος, στο Ξενοδοχείο Πανόραμα στο Ζάγκρεμπ, ο Μίροσλαβ ευχαρίστησε όλους όσους τον υποστήριξαν στις προεδρικές εκλογές και ανακοίνωσε ότι ίσως διαπραγματευτούν μία συμμαχία για τις τρέχουσες εκλογές, αν και «ο καλύτερος σύμμαχος για το Κίνημα Πατρίδας θα είναι πάντα ο Κροατικός λαός» είπε. Οι διαπραγματεύσεις του για κεντροδεξιά συμμαχία με τη Γέφυρα σύντομα ανακοινώθηκε ότι δεν απέδωσαν. Τα κόμματα της συντηρητικής συμμαχίας Κροάτες Κυριαρχιστές, που συμμετείχε στις Ευρωεκλογές του 2019, με συμπεριλαμβανόμενα τα κόμματα: Κροατική Ανάπτυξη, Κροατικό Συντηρητικό Κόμμα, κ.α. και το νεοσύστατο Μπλοκ για την Κροατία συμφώνησαν για προσχώρηση στη συμμαχία του Σκόρο. Η Πράσινη Λίστα του Νέναντ Μάτιτς προσχώρησε στη συμμαχία, τονίζοντας την αναγκαιότητα για «προστασία του περιβάλλοντος και αντιμετώπιση της κλιματικής αλλαγής». Οι προεκλογικές δημοσκοπήσεις έδειξαν ότι το Κίνημα Πατρίδας του Μίροσλαβ Σκόρο θα είναι η τρίτη πολιτική δύναμη στη χώρα.
Δημοσκοπήσεις
Από τις προηγούμενες εκλογές του 2016 μέχρι τις τρέχουσες έχουν γίνει πολυάριθμες δημοσκοπήσεις, στις οποίες οι ψηφοφόροι αποκάλυψαν τις προθέσεις τους για τις εκλογές.
Αποτελέσματα
μικρογραφία|300x300px| [[Κροατική Δημοκρατική Ένωση|ΚΔΕ – «Σίγουρη Κροατία» (66) ΣΔΚΚ – «Επανεκκίνηση» (41)  Συμμαχία του Κινήματος Πατρίδας του Μίροσλαβ Σκόρο (16)  Γέφυρα και Λίστες Ανεξάρτητων (8)  Πράσινη – Αριστερή Συμμαχία (7)  Έξυπνα και Εστιασμένα (3)  Κροατικό Λαϊκό Κόμμα – Φιλελεύθεροι Δημοκράτες (1)  Συμμαχία Λαϊκού Κόμματος – Μεταρρυθμιστών (1)  Ανεξάρτητο Δημοκρατικό Σερβικό Κόμμα (3)  Δημοκρατική Ένωση Ούγγρων της Κροατίας (1)  Ένωση των Αλβανών (1)  Ένωση των Ρομά «Αγία Σάρα» (1)  Ανεξάρτητοι (2)|εναλλ.=]] Τα 140 μέλη εκλέχτηκαν με αναλογική εκπροσώπηση από τις 10 πολυεδρικές εκλογ. περιφέρειες της χώρας, τα 3 από τους Κροάτες του εξωτερικού και τα 8 από τις 22 εθνικές μειονότητες που ζουν στην Κροατία.
Σημειώσεις
Κατηγορία:Εκλογές στην Κροατία Κατηγορία:Εκλογές του 2020
Αθανάσιος Γ΄ Αντιοχείας
Ο Αθανάσιος υπήρξε Πατριάρχης Αντιοχείας.
Βιογραφία
Γεννήθηκε στην Αντιόχεια. Μιλούσε ελληνικά και αραβικά και ήταν έμπειρος των ιερών γραφών. Διετέλεσε ηγούμενος στην μονή του αγίου Σάββα στην Παλαιστίνη. Προσκλήθηκε το 1686 από τους χριστιανούς της Συρίας και έγινε Πατριάρχης Αντιοχείας. Παραιτήθηκε τον Οκτώβριο του 1694. Μετά τον θάνατο του Πατριάρχη Κυρίλλου ξανά ανέβηκε στον Πατριαρχικό θρόνο πριν το 1722.
Απεβίωσε το 1728.
Πηγές
Κατηγορία:Πατριάρχες Αντιοχείας Κατηγορία:Έλληνες λόγιοι του 18ου αιώνα Κατηγορία:Ορθόδοξοι λόγιοι
Α΄ Εθνική ποδοσφαίρου ανδρών 1977-1978
Το πρωτάθλημα της περιόδου 1977-78 ήταν το 19ο που διεξήχθη σε μορφή εθνικής κατηγορίας. Το κατέκτησε η ΑΕΚ για 6η φορά στην ιστορία της, τερματίζοντας 7 βαθμούς μπροστά από τον δεύτερο ΠΑΟΚ.
Πρωταθλήτρια
thumb|right|167px| Πρωταθλήτρια 1977–78 [[Αθλητική Ένωση Κωνσταντινουπόλεως (ποδόσφαιρο)|ΑΕΚ ]] ΑΕΚ
Αναφορές
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1977-1978
Δημήτριος Πλέσσας
Βιογραφία
Γεννήθηκε στη Ζάκυνθο, ήταν γιος του Ιωάννη Δημητρίου Πλέσσα, σπούδασε νομικά στη Μπολόνια και διετέλεσε δικαστής Κεφαλληνίας. Το 1828 μυήθηκε στη Φιλική Εταιρεία και αναφέρεται ότι βοήθησε στην επανάσταση του 1821 προσφέροντας χρήματα και πολεμοφόδια.
Χρημάτισε βουλευτής της Ιονίου πολιτείας στην Στ' βουλή, στη Θ' βουλή και γερουσιαστής το 1834. Κατά τη βουλευτική του θητεία πρότεινε πολλές μεταρρυθμίσεις ανάμεσα τους τη μείωση του μισθού του αρμοστή, για αυτές τις προτάσεις του συνελήφθη και φυλακίστηκε στο φρούριο Ζακύνθου.
Πέθανε στη Ζάκυνθο στις 9 Απριλίου 1859.
Πηγές
Κατηγορία:Βουλευτές της Ιονίου Βουλής Κατηγορία:Γερουσιαστές της Ιονίου Πολιτείας
Grand Theft Auto III
Τρόπος παιχνιδιού
Πρόκειται για παιχνίδι sandbox και ανοικτού κόσμου. Οι αποστολές του παιχνιδιού καταλαμβάνουν το 50% της ολοκλήρωσης καθώς υπάρχουν και άλλες να ολοκληρωθούν, όπως οι μικρο-αποστολές (rampages), τα επικίνδυνα κόλπα (unique stunts), οι επαγγελματικές αποστολές (Taxi, Paramedics, Police, Fire Truck), η συλλογή των κρυφών πακέτων (hidden packages) και άλλες παρόμοιες. Στο παιχνίδι, το ποσοστό υγείας αναπληρώνεται μέσω των εικονιδίων καρδιών που βρίσκονται κυρίως στα νοσοκομεία, η αγορά όπλων και αλεξίσφαιρου γίνεται μέσω αγοράς από τα Ammu-nation, αλλά μπορούν να επιτευχθούν και με κωδικούς. Με τους κωδικούς μπορεί να αλλάξει ο καιρός, η ώρα, τα ρούχα του χαρακτήρα και άλλα.
Υπόβαθρο
Το παιχνίδι παίρνει μέρος στη Λίμπερτυ Σίτυ, μια πόλη που εφευρέθηκε από την Rockstar North και είναι βασισμένη στη Νέα Υόρκη συνδυάζοντας βέβαια και χαρακτηριστικά άλλων πόλεων. Η ίδια πόλη χρησιμοποιήθηκε και στα παιχνίδια Grand Theft Auto: Liberty City Stories και Grand Theft Auto: San Andreas (Μόνο για μια αποστολή στο San Andreas). Διαφορετικές εκδόσεις της πόλης χρησιμοποιήθηκαν στα πρώτο Grand Theft Auto, στο GTA 1, στο Grand Theft Auto: Chinatown Wars και στο Grand Theft Auto IV.
Πλοκή
Το σενάριο του παιχνιδιού ξεκινά στη Λίμπερτυ Σίτυ, τον Οκτώβριο του 2001. Ένα ζευγάρι κακοποιών αποφασίζει να ληστέψουν την κεντρική τράπεζα της πόλης. Ο Κλοντ, που είναι ο πρώτος πρωταγωνιστής, και η σύντροφός του, Καταλίνα καταφέρνουν να πάρουν τα λεφτά, αλλά η Καταλίνα του έστησε παγίδα πυροβολώντας τον. Μόλις γίνεται καλά, πηγαίνει στο αυτόφωρο, όμως άλλη μια σειρά Κολομβιανών, στήνουν τους Αστυνομικούς ζητώντας έναν ηλικιωμένο άνθρωπο που ήταν σερβιτόρος. Οι αστυνομικοί παραδίδουν τον ηλικιωμένο, αλλά πριν οι δράστες τους περικυκλώσουν πέταξαν μια βόμβα,η οποία σκότωσε όλους τους Αστυνομικούς. Οι μόνοι επιζώντες ήταν ο Κλόντ και ένας μελαμψός, με το ψευδώνυμο 8-Ball. Ο 8-Ball τον είπε πως άμα θέλει για δουλειά, ξέρει έναν φίλο του που έχει στριπτιτζάδικο. Αυτός ήταν ο Λουίτζι Γκοτερέλι, συνεργός της Μαφίας Λιόνε, όπου ο Κλοντ αργότερα θα γίνει το δεξί χέρι του αφεντικού. Ο Λουίτζι θα τον αναθέσει αποστολές που αφοράν ανθρώπους όπου του χρωστάνε χρήματα και για την επιχείρηση του.
Αργότερα, θα αναθέτει αποστολές για το αφεντικό της μαφίας, Σαλβατόρε Λιόνε και ύστερα θα συνεργαστεί με τον Τόνι Σιπριάνι όπου έχει πόλεμο με τους Κινέζους. Κάπως έτσι θα αρχίσουν οι πόλεμοι με την Ιταλική μαφία με εχθρούς τους Κολομβιανούς και τους Κινέζους. Καθώς γίνονται όλα αυτά, ο Κλοντ περνάει στα δύο διπλανά νησιά της Λίμπερτυ γνωρίζοντας νέους ανθρώπους και δουλεύοντας για αυτούς. Ο Κλοντ στο τέλος θα σκοτώσει την Καταλίνα και θα μείνει με τη Μαρία Λατόρε, γυναίκα του Σαλβατόρε ο οποίος σκοτώθηκε από τον ίδιο τον Κλοντ.
Μηχανή γραφικών
Χρησιμοποιήθηκαν τρισδιάστατα γραφικά με τη μηχανή RenderWare.
Μουσική
Τα τραγούδια του παιχνιδιού μπορούν να ακουστούν στο αυτοκίνητο, σε αεροπλάνο ή μια βάρκα και είναι κυρίως μίξης μουσικής, ομιλίες DJ και παρωδίες διαφημίσεων. Οι σταθμοί που υπάρχουν είναι οι Double Cleff FM, Flashback 95.6, Game Radio FM, Head Radio, K-Jah, Lips 106, MSX FM και Rise FM.
Το GTA III και τα γεγονότα της 11ης Σεπτεμβρίου 2001
Η 11η Σεπτεμβρίου του 2001, ήταν μια ημέρα αρκετά κοντά στην αναμενόμενη κυκλοφορία του Grand Theft Auto III και η Rockstar είχε σχεδόν αναπτύξει το βιντεοπαιχνίδι. Εξ αιτίας των γεγονότων που κυριολεκτικά όπως ανέφεραν σε συνεντεύξεις, επηρέασαν την ψυχολογία του προσωπικού και την συνέχεια για την ολοκλήρωση, αποφάσισαν να δράσουν διαφορετικά και να κάνουν κάποιες ρυθμίσεις.
Πρώτα, αλλάξαν το φυλλάδιο (cover) που είχαν προβλέψει πως θα κυκλοφορούσε μαζί με τον δίσκο. Είχε στοιχεία, τα οποία έδειχνε ένα τρομοκρατικό σκηνικό το οποίο και θεώρησαν βαρύ όπως είχαν πει. Το αρχικό φυλλάδιο με τον δίσκο διανεμήθηκε μόνο στην Ανατολή, και στη Δύση άλλαξε αυτό με ένα που απλά έδειχνε τα πρόσωπα των χαρακτήρων που συμμετείχαν στο βιντεοπαιχνίδι. Μετέπειτα, επειδή τα Αστυνομικά αυτοκίνητα της Λίμπερτυ Σίτυ είχαν το ίδιο χρώμα με τα πραγματικά της Νέας Υόρκης (γαλάζιο) αυτό άλλαξε, με αποτέλεσμα το χρώμα να γίνει μαύρο. το μπλε χρώμα καταλάθος παρέμεινε στο αρχικο βιντεάκι του παιχνιδιού. Αυτό επηρέασε και το βιντεοπαιχνίδι GTA: Liberty City Stories. Επίσης, είχαν αλλοιώσει κάποιους διαλόγους και διαφημίσεις που έλεγαν οι χαρακτήρες στο βιντεοπαιχνίδι και αφαίρεσαν μια αποστολή με θέμα την τρομοκρατία.
Άλλη μια αλλαγή που πραγματοποίησαν ήτανε η αλλαγή ενός αιωρούμενου αεροπλάνου -ίδιου με αυτό που συγκρούστηκε εκείνη την ημέρα-, για να αντικατασταθεί από ένα απλό αιωρούμενο. Υπήρχε ένα highlight, το οποίο το αιωρούμενο περνούσε μυστηριωδώς μέσα από ένα κτήριο σαν να αναπαριστούσε το πραγματικό γεγονός. Γενικότερα, επειδή η Rockstar ήταν πολύ κοντά να κυκλοφορήσει το παιχνίδι, σκέφτηκαν να το ακυρώσουν μα μετά από απόφαση της Sony, κυκλοφόρησε στις 22 Οκτωβρίου του 2001.
Ε.Σ. Ηρακλής - Ατρόμητος Πειραιώς
Η Ένωση Συλλόγων Πειραιώς «Ηρακλής - Ατρόμητος» είναι ελληνικός αθλητικός σύλλογος που δραστηριοποιείται στα Καμίνια, στην ευρύτερη περιοχή του Πειραιά, όπου και βρίσκεται η έδρα του, το Κλειστό Γυμναστήριο Καμινίων. Αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για αθλητές και αθλήτριες όλων των ηλικιακών ομάδων.
Ο σύλλογος ιδρύθηκε αρχικά το 1985, ως τμήμα του ιστορικού συλλόγου Π.Α.Ο. Ατρόμητος Πειραιώς. Το 1990 με απόφαση της Γενικής Συνέλευσης, διαχωρίστηκε από τον μητρικό σύλλογο και συνέχισε αυτόνομα πλέον, με την ονομασία «Σ.Φ. Ατρόμητος Πειραιώς».
Το 2000 συγχωνεύθηκε με τον Ηρακλή Πειραιώς, και δημιουργήθηκε ο νέος σύλλογος, με την επωνυμία «'''Ε.Σ. Ηρακλής - Ατρόμητος Πειραιώς'''», όπου συνεχίζει έως σήμερα.
Ιστορική αναδρομή
Κατά την αγωνιστική περίοδο 2010-11 ο σύλλογος συμμετείχε στο Πρωτάθλημα της Δ' Κατηγορίας Ανδρών της Ε.Σ.ΚΑ.Ν.Α. καταλαμβάνοντας στην τελική βαθμολογία τη 15η και τελευταία θέση. Την επόμενη χρονιά, 2011-12, ολοκλήρωσε τις αγωνιστικές του υποχρεώσεις και πάλι τελευταίος, και συγκεκριμένα στη 16η θέση.
Αγωνιστική Περίοδος 2012-2013
Κατά την αγωνιστική περίοδο 2012-2013, ο Ε.Σ. Ηρακλής - Ατρόμητος Πειραιώς έλαβε μέρος στο Πρωτάθλημα Δ' Κατηγορίας Ανδρών της Ε.Σ.ΚΑ.Ν.Α., ολοκληρώνοντας τις αγωνιστικές του υποχρεώσεις στην 11η θέση του βαθμολογικού πίνακα.
Έδρα του συλλόγου είναι το Κλειστό Γυμναστήριο Καμινίων, χωρητικότητας 300 θεατών.
Ιστορική αναδρομή
Κατά την αγωνιστική περίοδο 2000-01, διαγωνιζόμενη στο Πρωτάθλημα της Α' Κατηγορίας Γυναικών της Ε.Σ.ΚΑ.Ν.Α., η ομάδα κατέκτησε την κορυφή του βαθμολογικού πίνακα, λαμβάνοντας το δικαίωμα συμμετοχής στη Β' Εθνική Κατηγορία.
Την περίοδο 2003-04 η Β' Εθνική καταργήθηκε και η ομάδα μεταφέρθηκε στον Όμιλο Νότου της Α2 Εθνικής Κατηγορίας. Στην τελική κατάταξη κατέλαβε την 8η θέση, γνωρίζοντας εν τέλει τον υποβιβασμό στο οικείο της τοπικό πρωτάθλημα.
Κατά την αγωνιστική περίοδο 2008-09, διαγωνιζόμενη στο Πρωτάθλημα της Α' Κατηγορίας Γυναικών της Ε.Σ.ΚΑ.Ν.Α., η ομάδα τερμάτισε στην 7η θέση σε σύνολο 15 ομάδων. Την επόμενη χρονιά, 2009-10, ο σύλλογος ολοκλήρωσε τις αγωνιστικές του υποχρεώσεις για την κανονική περίοδο στην 3η θέση της βαθμολογίας, κερδίζοντας μία θέση στα Play-offs. Εν τέλει αποκλείστηκε στα προημιτελικά από τους Κυρίαρχους Παλαιάς Κοκκινιάς.
Η πορεία της ομάδας την περίοδο 2010-11 υπήρξε ακόμη πιο επιτυχημένη. Στα πλαίσια της κανονικής περιόδου άγγιξε την 3η θέση της κατάταξης περνώντας επιτυχώς στη φάση των Play-offs. Μέσω της διαδικασίας αυτής κατόρθωσε να φτάσει μέχρι τη σειρά των τελικών, χάνοντας όμως την άνοδο στην Α2 Εθνική από το Ελληνικό.
Την επόμενη αγωνιστική περίοδο, 2011-12, ο Ε.Σ. Ηρακλής - Ατρόμητος Πειραιώς κατέλαβε την 5η θέση της κανονικής περιόδου, μπαίνοντας για άλλη μια χρονιά στα Play-offs. Αρχικά ξεπέρασε το εμπόδιο του Προφήτη Ηλία περνώντας στην κορυφαία τετράδα. Τελικά απέτυχε να εισέλθει στη σειρά των τελικών και τερμάτισε στην 4η θέση, έχοντας αντιμετωπίσει στους μικρούς τελικούς την Αργυρούπολη.
Την επόμενη χρονιά, 2012-13, οι επιδόσεις της ομάδες ήταν χειρότερες σε σχέση με τα προηγούμενη έτη: τερμάτισε στην 7η θέση του βαθμολογικού πίνακα, μένοντας εκτός Play-offs μετά από μεγάλο χρονικό διάστημα.
Ο Ε.Σ. Ηρακλής - Ατρόμητος Πειραιώς έχει κατακτήσει σε τέσσερις διαφορετικές περιστάσεις το Κύπελλο Γυναικών της Ε.Σ.ΚΑ.Ν.Α. και συγκεκριμένα κατά τα έτη 1999, 2000, 2006 και 2008.
Αγωνιστική Περίοδος 2013-2014
Κατά την αγωνιστική περίοδο 2013-2014, ο Ε.Σ. Ηρακλής - Ατρόμητος Πειραιώς διαγωνίστηκε στο Πρωτάθλημα της Α' Κατηγορίας Γυναικών που διοργάνωσε η Ε.Σ.ΚΑ.Ν.Α., καθώς και στο Κύπελλο Γυναικών της ίδιας Ένωσης. Ολοκλήρωσε τις αγωνιστικές του υποχρεώσεις για την κανονική περίοδο στην 8η θέση της βαθμολογίας, μένοντας εκτός των Play-Offs, όπου συμμετείχαν τη χρονιά αυτή 4 αντί για 8 ομάδες.
Έδρα του συλλόγου είναι το Κλειστό Γυμναστήριο Καμινίων, χωρητικότητας 300 θεατών. Τη θέση του πρώτου προπονητή κατέχει ο κ. Κατσίγρας.
Αντιγόνεια (Συρία)
Η Αντιγόνεια ήταν ελληνιστική πόλη στη βόρεια Συρία.
Ιδρύθηκε από τον Αντίγονο Α΄ Μονόφθαλμο το 307 π.Χ. και διετέλεσε πρωτεύουσα της αυτοκρατορίας του. Σκοπός του ήταν να εποπτεύει τις κινήσεις τόσο του Σελεύκου Α΄, αλλά και του Πτολεμαίου Α΄. Για την τοποθεσία της πόλεως έχουν διατυπωθεί πολλές απόψεις. Το πιο πιθανόν ήταν να βρισκόταν σε απόσταση 7 χιλιομέτρων βορειοανατολικά της μεταγενέστερης Αντιόχειας.
Η νέα πόλη δεν έμεινε για πολύ καιρό πρωτεύουσα του Αντιγόνου. Οι πρώτοι κάτοικοι ήταν περίπου 5.300 πολίτες, Αθηναίοι και Μακεδόνες. Πάντως σε αυτό το λίγο χρονικό διάστημα, μαθαίνουμε από τον Διόδωρο, ο Δημήτριος συνέτριψε στα ανοικτά της Σαλαμίνας τον πτολεμαϊκό στόλο (306 π.Χ.) και έστειλε τον έμπιστό του Αριστόδημο από τη Μίλητο να αναγγείλει το χαρμόσυνο γεγονός στον Αντίγονο που βρισκόταν στην Αντιγόνεια. Ήδη –σύμφωνα με μαρτυρία του Διοδώρου- αν και η πόλη κτιζόταν ακόμη, ωστόσο το ανάκτορο του βασιλιά είχε ολοκληρωθεί. Στην ίδια χρονιά βρίσκουμε τον Αντίγονο να προετοιμάζει, στη νέα του πρωτεύουσα, τον στρατό του για εισβολή στην πτολεμαϊκή Αίγυπτο. Το 302 π.Χ., ενώ ετοίμαζε δραματικούς και μουσικούς αγώνες στην Αντιγόνεια, μόλις έμαθε τις κινήσεις των αντιπάλων του (Λυσίμαχος, Πτολεμαίος, Κάσσανδρος και Σέλευκος) στη Μικρά Ασία, ετοίμασε τον στρατό του. Ηττήθηκε στην Ιψό, ένα χρόνο αργότερα.
Μετά τον ηρωικό θάνατο του Αντιγόνου, ο Σέλευκος έκτισε λίγο πιο νότια τη νέα του πρωτεύουσα (Αντιόχεια), στην οποία μετοίκησε τους Αντιγονείς. Για τη σελευκιδική πρωτεύουσα χρησιμοποιήθηκε οικοδομικό υλικό από την Αντιγόνεια. Μέχρι και η Τύχη της Αντιγόνειας έγινε σύμφωνα με τον Ιωάννη Μαλάλα Τύχη της Αντιόχειας. Ο Διόδωρος αναφέρει ότι οι κάτοικοι μεταφέρθηκαν και στη Σελεύκεια Πιερίας (ίσως λανθασμένα). Η πόλη συνέχιζε να υπάρχει σαν σκιά του παλαιού της εαυτού ως τον 1ο αιώνα π.Χ., οπότε την αναφέρει ο Δίων Κάσσιος, στην εξιστόρηση των πολέμων του Κράσσου κατά των Πάρθων.
Πηγές
Κατηγορία:Αρχαίες πόλεις της Συρίας Κατηγορία:Αυτοκρατορία των Σελευκιδών
Πρόμαχος ο Πελληνεύς
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20404%20BC,%20Olympia.%2094th%20Olympiad.jpg|μικρογραφία|[[Στατήρας της Ολυμπίας της 94ης (404 π.Χ.) διοργάνωσης των αρχαίων ολυμπιακών αγώνων.]] Ο Πρόμαχος ήταν νικητής στους Ολυμπιακούς αγώνες της Ολυμπίας.
Ήταν από την Πελλήνη, γιος του Δρύωνα. Ήταν νικητής στην 94η Ολυμπιάδα το 404 π.Χ. στο αγώνισμα του παγκρατίου. Είχε επίσης νικήσει τρεις φορές στα Ίσθμια και στα Νέμεα. Άγαλμα του υπήρχε στην αρχαία Ολυμπία.
[...] ἐνταῦθα ἀνὴρ Πελληνεὺς ἕστηκε Πρόμαχος ὁ Δρύωνος, ἀνελόμενος παγκρατίου νίκας, τὴν μὲν Ὀλυμπίασι, τρεῖς δ' Ἰσθμίων καὶ Νεμέᾳ δύο: καὶ αὐτοῦ καὶ εἰκόνας ποιήσαντες οἱ Πελληνεῖς τὴν μὲν ἐς Ὀλυμπίαν ἀνέθεσαν, τὴν δὲ ἐν τῷ γυμνασίῳ, λίθου ταύτην καὶ οὐ χαλκοῦ. [6] λέγεται δὲ καὶ ὡς Κορινθίου συνεστῶτος πολέμου Πελληνεῦσιν ἀποκτείνειεν ὁ Πρόμαχος πλείστους τῶν ἀντιτεταγμένων. [...] Παυσανίου Αχαϊκά
Παραπομπές
Κατηγορία:Αρχαίοι Αχαιοί ολυμπιονίκες Κατηγορία:Αρχαίοι Έλληνες Ολυμπιονίκες Κατηγορία:Πελλήνη Κατηγορία:Αρχαίοι ολυμπιονίκες του παγκράτιου Κατηγορία:Αρχαίοι ολυμπιονίκες (5ος αιώνας π.Χ.)
Ραδιοτηλεσκόπιο
thumb|right|325px|Το ραδιοτηλεσκόπιο των 64 μέτρων στο [[Αστεροσκοπείο Παρκς, στην Αυστραλία]] Το ραδιοτηλεσκόπιο είναι ειδικό όργανο, δέκτης ραδιοκυμάτων, σε μορφή κατευθυντικής ραδιοφωνικής κεραίας που χρησιμοποιείται στη Ραδιοαστρονομία, αλλά και στην παρακολούθηση τεχνητών δορυφόρων ή διαστημικών σκαφών και στη συλλογή των δεδομένων που μεταδίδουν στη Γη. Στον αστρονομικό τους ρόλο, διαφέρουν από τα συνηθισμένα (οπτικά) τηλεσκόπια στο ότι ανιχνεύουν ραδιοκύματα αντί φως. Μπορούν επομένως να ανιχνεύσουν και να παρατηρήσουν ραδιοπηγές. Επειδή τα ραδιοφωνικά μήκη κύματος είναι πολύ μεγαλύτερα εκείνων του φωτός κατά συνέπεια τα ραδιοτηλεσκόπια είναι συνήθως μεγάλες παραβολοειδείς κεραίες που μοιάζουν με τεράστια «πιάτα» (όπως και οι κεραίες που χρησιμοποιούνται για τη λήψη των ραδιοκυμάτων της δορυφορικής τηλεοράσεως), προκειμένου να έχουν την ίδια ικανότητα με τα οπτικά τηλεσκόπια. Τα ραδιοτηλεσκόπια χρησιμοποιούνται είτε αυτόνομα, είτε και ως μέλη διατάξεων τέτοιων κεραιών που λειτουργούν συμβολομετρικά, ως ραδιοσυμβολόμετρα.
Τα «ραδιοαστεροσκοπεία», δηλαδή οι εγκαταστάσεις αυτών των συσκευών βρίσκονται μακριά από μεγάλες πόλεις, και συνήθως σε ερημικές τοποθεσίες, για την αποφυγή των ηλεκτρομαγνητικών παρεμβολών από σήματα του ραδιοφώνου, της τηλεοράσεως, σήματα ραντάρ, κινητής τηλεφωνίας κ.ά.. Κάτι παρόμοιο δηλαδή με αυτό που συμβαίνει και με τα οπτικά αστεροσκοπεία για την αποφυγή της φωτορύπανσης, με τη διαφορά ότι τα ραδιοτηλεσκόπια εγκαθίστανται σε χαμηλά μέρη ή σε κοιλάδες για την επιπλέον θωράκιση από παρεμβολές.
Τα πρώτα ραδιοτηλεσκόπια
Ο Γκρότε Ρέμπερ έγινε ο άλλος πρωτοπόρος της ραδιοαστρονομίας όταν κατασκεύασε το πρώτο ραδιοτηλεσκόπιο σε μορφή «πιάτου» (διαμέτρου 9 m) το 1937. Ο Ρέμπερ επανέλαβε την πρωτοπόρο αλλά απλή εργασία του Τζάνσκι, και συνέχισε με την πρώτη επισκόπηση του ουρανού στα ραδιοκύματα.
Τύποι ραδιοτηλεσκοπίων
thumb|left|155px|Μια κυλινδρική παραβολοειδής κεραία Η περιοχή των ραδιοφωνικών συχνοτήτων (ραδιοσυχνοτήτων) στο ηλεκτρομαγνητικό φάσμα είναι ευρεία. Αυτό σημαίνει ότι η ποικιλία και οι τύποι των κεραιών που χρησιμοποιούνται ως ραδιοτηλεσκόπια είναι μεγάλη. Για μήκη κύματος 30 ως 3 μέτρα (συχνότητες 10 MHz ως 100 MHz), είναι συνήθως διατάξεις από κατευθυντικές κεραίες παρόμοιες με τηλεοπτικές, ή μεγάλοι σταθεροί ανακλαστήρες με κινητές εστίες. Επειδή αυτά τα μήκη κύματος είναι μεγάλα, οι επιφάνειες των ανακλαστήρων μπορούν να κατασκευασθούν από συρμάτινα πλέγματα. Για μικρότερα μήκη κύματος τα ραδιοτηλεσκόπια σε μορφή «πιάτου» κυριαρχούν. Η γωνιακή διακριτική ικανότητα μιας τέτοιας κεραίας είναι συνάρτηση του λόγου της διαμέτρου της προς το μήκος κύματος της παρατηρούμενης ηλεκτρομαγνητικής ακτινοβολίας. Αυτό το γεγονός καθορίζει το μέγεθος του δίσκου που χρειάζεται ένα ραδιοτηλεσκόπιο προκειμένου να έχει μια χρήσιμη διακριτική ικανότητα. Τα ραδιοτηλεσκόπια που ανιχνεύουν μήκη κύματος από 3 μέτρα ως 30 cm (100 MHz ως 1 GHz) έχουν συνήθως διαμέτρους μεγαλύτερες των 100 μέτρων, ενώ όσα εργάζονται σε μήκη κύματος κάτω από 30 cm (1 GHz) έχουν διαμέτρους από 3 ως 90 m.
Μεγάλα ραδιοτηλεσκόπια
Γνωστά ραδιοτηλεσκόπια είναι επίσης το Ραδιοτηλεσκόπιο του Αρεθίμπο, κοντά στην ομώνυμη πόλη του Πουέρτο Ρίκο, που μπορεί να παρατηρήσει με την κινητή εστία του σε απόσταση μέχρι και 20° περίπου από το ζενίθ και είναι το μεγαλύτερο μονού δίσκου στον κόσμο, καθώς και το πλήρως στρεφόμενο ραδιοτηλεσκόπιο «Lovell» των 76 m στο Αστεροσκοπείο Τζόντρελ Μπανκ, στο Ηνωμένο Βασίλειο. «Τυπική» διάμετρος κεραίας ενός ραδιοτηλεσκοπίου είναι 25 m, και δεκάδες ραδιοτηλεσκόπια παρόμοιου μεγέθους λειτουργούν σε όλο τον κόσμο.
Ραδιοσυμβολομετρία
thumb|right|250px|Η «Πολύ Μεγάλη Διάταξη» (Very Large Array, VLA), μία [[συμβολόμετρο|συμβολομετρική διάταξη που σχηματίζεται από πολλά μικρότερα ραδιοτηλεσκόπια.]] Το 1946 έγινε μια σημαντική πρόοδος με την εισαγωγή μιας τεχνικής που ονομάζεται αστρονομική συμβολομετρία. Τα αστρονομικά ραδιο-συμβολόμετρα αποτελούνται από διατάξεις μεμονωμένων ραδιοτηλεσκοπίων, που απέχουν το ένα από το άλλο από πολλές δεκάδες μέτρα έως χιλιόμετρα και συνδέονται μεταξύ τους με ομοαξονικό καλώδιο, κυματοδηγό, οπτική ίνα, ή άλλο τύπο υψηλής πιστότητας μεταφοράς ηλεκτρικού σήματος. Αυτό όχι μόνο αυξάνει την ισχύ του συνολικά συλλεγόμενου σήματος από το διάστημα, αλλά με τη βοήθεια των Μαθηματικών μπορεί να αυξήσει πάρα πολύ τη διακριτική ικανότητα, δηλαδή το ισοδύναμο της «μεγεθύνσεως» ενός τηλεσκοπίου. Το τελευταίο γίνεται εξαιτίας του φυσικού φαινομένου της συμβολής, που ισχύει για όλα τα κύματα και βέβαια και για τα ραδιοκύματα: τα κύματα που φθάνουν σε δύο ραδιοτηλεσκόπια με την ίδια φάση ενισχύονται, ενώ όσα φθάνουν με αντίθετη φάση αλληλοεξουδετερώνονται. Στην πράξη, πολλοί διαφορετικοί συνδυασμοί κεραιών χρησιμοποιούνται για την απόκτηση της βέλτιστης είκονας υψηλής μεγεθύνσεως. Π.χ. η «Πολύ Μεγάλη Συστοιχία» (Very Large Array, VLA) στο Νέο Μεξικό αποτελείται από 27 ραδιοτηλεσκόπια, που δίνουν 351 ανεξάρτητους συνδυασμούς ταυτόχρονα και επιτρέπουν γωνιακή διακριτική ικανότητα 0,2 δευτερόλεπτο του τόξου σε μήκος κύματος 3 cm. Η ομάδα του Μάρτιν Ράιλ στο Κέιμπριτζ πήρε Βραβείο Νόμπελ για τη συμβολομετρική τεχνική στη Ραδιοαστρονομία. Στα πρώτα χρόνια της δεκαετίας του 1950 το Συμβολόμετρο του Κέιμπριτζ χαρτογράφησε τον ουρανό στα ραδιοκύματα και συνέταξε έτσι τους περίφημους καταλόγους ραδιοπηγών Second Cambridge Catalogue of Radio Sources (2C) και Third Cambridge Catalogue of Radio Sources (3C). Η μεγαλύτερη διάταξη ραδιοτηλεσκοπίων που υπάρχει σήμερα στον κόσμο είναι το «Γιγάντιο Ραδιοτηλεσκόπιο Μετρικών Κυμάτων» (Giant Metrewave Radio Telescope), στο Pune της Ινδίας. Μία μεγαλύτερη διάταξη, το LOFAR (= LOw Frequency ARray, Διάταξη Χαμηλής Συχνότητας) κατασκευάζεται σήμερα στη Δυτική Ευρώπη και αποτελείται από 25000 μικρές κεραίες απλωμένες σε μια έκταση διαμέτρου αρκετών εκατοντάδων χιλιομέτρων.
Αστρονομικές παρατηρήσεις
Πολλά ουράνια σώματα παρατηρούνται τόσο στο ορατό φως όσο και στα ραδιοκύματα, καθώς εκπέμπουν και στις δύο αυτές περιοχές του φάσματος ταυτόχρονα. Εκτός λοιπόν από την παρατήρηση σωμάτων όπως τα πάλσαρ και τα κβάζαρ, τα ραδιοτηλεσκόπια είναι ικανά να «απεικονίζουν» τα περισσότερα είδη ουράνιων στόχων, όπως γαλαξίες, νεφελώματα, ακόμα και ραδιοεκπομπές από πλανήτες.
Εξωτερικοί σύνδεσμοι
Κατηγορία:Τηλεσκόπια Κατηγορία:Αστρονομικά όργανα Κατηγορία:Ραδιοαστρονομία
Αθλητικός Πνευματικός Όμιλος Παλαιχωρίου
O Αθλητικός Πνευματικός Όμιλος Παλαιχωρίου ή ο ΑΠΟΠ Παλαιχωρίου (διαβάζεται «απόπ») είναι κυπριακή ποδοσφαιρική ομάδα με έδρα το Παλαιχώρι της επαρχίας Λευκωσίας. Η ομάδα έχει έξι συμμετοχές στη Δ΄ κατηγορία ποδοσφαίρου της Κύπρου.
Ιστορία
Ο ΑΠΟΠ ιδρύθηκε το 1957. Αρχικά συμμετείχε στις διοργανώσεις της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ). Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο ΑΠΟΠ ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.
Συνολικά έχει 6 συμμετοχές στη Δ΄ κατηγορία (1985-86, 1986-87, 1987-88, 1988-89, 1989-90 και 1990-91). Την περίοδο 1990-91 τερμάτισε στην τελευταία θέση του ομίλου του και υποβιβάστηκε στα αγροτικά (τοπικά) πρωταθλήματα ποδοσφαίρου. Συνεχίζει στις διοργανώσεις της ΕΠΟΠΛ.
1Η Δ΄ κατηγορία ήταν χωρισμένη σε τρεις ομίλους. Ο ΑΠΟΠ συμμετείχε στον όμιλο Λευκωσίας-Κερύνειας. 2Η Δ΄ κατηγορία ήταν χωρισμένη σε τέσσερις ομίλους. Ο ΑΠΟΠ συμμετείχε στον Α΄ όμιλο.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λευκωσίας Κατηγορία:Ιδρύσεις ποδοσφαιρικών ομάδων το 1957 Κατηγορία:Ποδοσφαιρικές ομάδες Κύπρου (ανδρών)
Άουγκουστ Γκρίζεμπαχ
Ο Χάινριχ Άουγκουστ Ρούντολφ Γκρίζεμπαχ (γερμ. Heinrich August Rudolf Grisebach), (1814-1879) ήταν Γερμανός βοτανολόγος και καθηγητής πανεπιστημίου. Είναι ο ιδρυτής του επιστημονικού κλάδου της βοτανικής γεωγραφίας.
Βιογραφία
Γεννήθηκε στις 17 Απριλίου 1814 στο Αννόβερο. Σπούδασε ιατρική και βοτανολογία στο Πανεπιστήμιο του Γκαίτιγκεν από το 1832 και συνέχισε στο Πανεπιστήμιο του Βερολίνου το 1834, όπου αναγορεύτηκε διδάκτωρ της ιατρικής το 1836. Άρχισε να εργάζεται το 1837 ως ιδιωτικός καθηγητής της βοτανολογίας, και ως έκτακτος καθηγητής της γενικής φυσικής ιστορίας το 1841. Το 1847 διορίστηκε τακτικός καθηγητής και διευθυντής του βοτανικού κήπου του Πανεπιστημίου του Γκαίτιγκεν. Περιόδευσε την Ευρώπη μεταξύ 1839 και 1850, ενώ προηγουμένως δημοσίευσε την επιστημονική του εργασία περί της επίδρασης του κλίματος στην εξάπλωση της φυσικής πανίδας. Απεβίωσε στις 9 Μαΐου 1879 στο Γκαίτιγκεν.
Εξωτερικοί σύνδεσμοι
Κατηγορία:Γερμανοί βοτανολόγοι Κατηγορία:Γερμανοί πανεπιστημιακοί
Βίλχελμ Μπακχάους
Ο Βίλχελμ Μπακχάους (Wilhelm Backhaus, 26 Μαρτίου 1884 - 5 Ιουλίου 1969) ήταν Γερμανός πιανίστας.
Γεννημένος στη Λειψία, ο Μπακχάους σπούδασε στο ωδείο της Λειψίας με τον Alois Reckendorf μέχρι το 1899. Αργότερα έλαβε ιδιαίτερα μαθήματα από τον Γερμανό πιανίστα και συνθέτη Όιγκεν ντ' Άλμπερτ. Σε ηλικία δεκαέξι ετών έκανε την πρώτη του συναυλιακή περιοδεία. Το 1905 κέρδισε τον Διαγωνισμό Άντον Ρουμπινστάιν στον οποίο ο διάσημος Ούγγρος Μπέλα Μπάρτοκ ήρθε δεύτερος. Καθ' όλη τη διάρκεια της ζωής του περιόδευσε εκτεταμένα. Το 1921 έδωσε δεκαεπτά συναυλίες στο Μπουένος Άιρες σε διάστημα μικρότερο των τριών εβδομάδων. Το 1930 μετακόμισε στο Λουγκάνο και έγινε πολίτης της Ελβετίας. Πέθανε στο Φίλλαχ στην Αυστρία όπου αναμενόταν να δώσει συναυλία.
Ο Μπακχάους ήταν ιδιαίτερα δημοφιλής για τις ερμηνείες του σε έργα του Λούντβιχ βαν Μπετόβεν καθώς και σε έργα ρομαντικής μουσικής όπως αυτά του Γιοχάνες Μπραμς. Ήταν επίσης περίφημος μουσικός δωματίου.
Εξωτερικοί σύνδεσμοι
Κατηγορία:Γερμανοί μουσικοί Κατηγορία:Γερμανοί πιανίστες
Σεβερίνα
Η Σεβερίνα είναι τραγουδίστρια κροατικής καταγωγής, γεννημένη στην πόλη Σπλιτ (Split). Εκπροσώπησε την Κροατία στη Γιουροβίζιον το 2006 όπου κατέλαβε την 12η θέση με 56 βαθμούς. Ακόμα είναι γνωστή για τη διαρροή ενός βίντεο με προσωπικές της στιγμές. Εκτός από το τραγούδι, έχει ασχοληθεί και με την υποκριτική, παίζοντας σε ταινίες τόσο του κροατικού, όσο και του βοσνιακού κινηματογράφου. Στον τελευταίο της δίσκο, με τίτλο Zdravo Marijo (Γεια σου Μαρία), πολλά από τα τραγούδια έχει συνθέσει ο Γκόραν Μπρέγκοβιτς.
Εξωτερικοί σύνδεσμοι
Κατηγορία:Κροάτες τραγουδιστές Κατηγορία:Γιουγκοσλάβοι τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Κροατία Κατηγορία:Διαγωνισμός Τραγουδιού Eurovision 2006 Κατηγορία:Συμμετέχοντες στη Eurovision
Ανδρέας Πλέσσας
Ο Ανδρέας Πλέσσας (Κούκιεση Ζακύνθου 1814 - Πύργος 1881), ήταν Έλληνας νομικός και πολιτικός.
Βιογραφία
Σπούδασε νομικά στην Κέρκυρα και την Πίζα και διετέλεσε δικαστής και εφέτης. Χρημάτισε βουλευτής της ΙΒ' και ΙΓ' βουλής της Ιονίου πολιτείας και ψήφισε υπέρ της ένωσης των Επτανήσων με την Ελλάδα. Ήταν πληρεξούσιος στην Β' εθνική συνέλευση των Αθηνών το 1864.
Πηγές
Κατηγορία:Βουλευτές της Ιονίου Βουλής Κατηγορία:Έλληνες πληρεξούσιοι
IC 342
Ο IC 342 ή Caldwell 5 είναι ενδιάμεσος σπειροειδής γαλαξίας στον αστερισμό Καμηλοπάρδαλις. Βρίσκεται κοντά στον γαλαξιακό ισημερινό, κάτι που καθιστά δύσκολη την παρατήρησή του από ερασιτέχνες αλλά και επαγγελματίες αστρονόμους, παρόλο που η ανίχνευση του είναι δυνατή ακόμα και με κιάλια. Τα νέφη σκόνης του γαλαξία μας καθιστούν δύσκολο τον προσδιορισμό της απόστασης του IC 342 από την Γη: σύγχρονες εκτιμήσεις κυμαίνονται από τα 7 εκατομμύρια έτη φωτός μέχρι και τα έντεκα εκατομμύρια έτη φωτός.
Είναι από τους λαμπρότερους γαλαξίες της Ομάδας IC 342/Maffei, μίας από τις κοντινότερες στην Τοπική Ομάδα και τον ανακάλυψε ο Ουίλιαμ Φρέντερικ Ντένινγκ (William Frederick Denning) το 1895. Ο Έντγουιν Χαμπλ (Edwin Hubble) θεώρησε αρχικά πως επρόκειτο για ουράνιο σώμα στον Γαλαξία μας, όμως αργότερα δείχτηκε ότι βρίσκεται έξω από την Τοπική Ομάδα.
Το 1935 ο Harlow Shapley ανέφερε ότι με βάση το γωνιακό μέγεθος ήταν ο τρίτος μεγαλύτερος σπειροειδής γαλαξίας από όσους ήταν γνωστοί τότε, όντας μικρότερος μόνο από τον γαλαξίας της Ανδρομέδας και τον γαλαξία του Τριγώνου. Σύγχρονες εκτιμήσεις είναι περισσότερο συντηρητικές όσον αφορά το μέγεθός του.
Ο IC 342 έχει πυρήνα Η II.
Εξωτερικοί σύνδεσμοι
0342 Κατηγορία:Αντικείμενα Caldwell Κατηγορία:Σπειροειδείς γαλαξίες Κατηγορία:Καμηλοπάρδαλις (αστερισμός)
Άννα Σοφία του Σβάρτσμπουργκ-Ρούντολστατ
Βιογραφία
Ήταν η έκτη κόρη του Λουδοβίκου Φρειδερίκου Α΄ του Σβάρτσμπουργκ-Ρούντολστατ και της Άννας Σοφίας των Βέττιν, κόρης του Φρειδερίκου Α΄ της Σαξονίας-Γκότα-Άλτενμπουργκ.
Οικογένεια
Παντρεύτηκε το 1723 τον Φραγκίσκο Ιωσία της Σαξονίας-Κόμπουργκ-Ζάαλφελντ και είχε τέκνα:
Παραπομπές
Κατηγορία:Οίκος των Βέττιν Κατηγορία:Πριγκίπισσες της Γερμανίας Κατηγορία:Οίκος του Σβάρτσμπουργκ
Θεοξένια Πελλήνης
Τα Θεοξένια ήταν ιερή γιορτή και αθλητικοί αγώνες που γίνονταν στην αρχαία Πελλήνη.
Διεξάγονταν στην Αχαϊκή Πελλήνη και γίνονταν προς τιμήν του Απόλλωνα Θεοξενίου σε στάδιο που βρισκόταν κοντά στο ιερό. Στους αγώνες συμμετείχαν και αθλητές από όλη την Ελλάδα και οι νικητές έπαιρναν ως έπαθλο έναν μάλλινο μανδύα. Ο Πίνδαρος, στις ωδές που έχει γράψει, αναφέρει πολλούς αθλητές που είχαν νικήσει στα Θεοξένια.
Αναφορές
Κατηγορία:Αθλητικές διοργανώσεις στην αρχαία Ελλάδα Κατηγορία:Πελλήνη Κατηγορία:Αρχαίες ελληνικές εορτές
Άντζελα Λάνσμπερι
Η Ντέιμ Άντζελα Λάνσμπερι (Angela Lansbury, γενν. 16 Οκτωβρίου 1925, Ρίτζεντς Παρκ- πέθ. 11 Οκτωβρίου 2022) ήταν Αγγλίδα ηθοποιός του κινηματογράφου, του θεάτρου και της τηλεόρασης. Υπήρξε υποψήφια για Όσκαρ Β΄ Γυναικείου Ρόλου τρεις φορές για τις ταινίες Εφιάλτης (1944), Το πορτραίτο του Ντόριαν Γκρέι (1945) και Ο άνθρωπος της Μαντζουρίας (1962), ενώ τον Νοέμβριο του 2013 έλαβε Τιμητικό Όσκαρ για την προσφορά της στην 7η τέχνη. Ξεχωριστή θέση στη φιλμογραφία της κατέχουν επίσης οι ταινίες: Ο αλήτης και η αμαζόνα (National Velvet, 1944), Σαμψών και Δαλιδά (Samson and Delilah, 1949), Ο γελωτοποιός του βασιλέως (The Court Jester, 1956), Πόθοι στην κάψα του καλοκαιριού (The Long, Hot Summer, 1958), ''Γύρω μου γκρεμίστηκαν όλα! (All Fall Down, 1962), Η ωραιότερη ιστορία του κόσμου (The Greatest Story Ever Told, 1965), Έγκλημα στον Νείλο (Death on the Nile, 1978) και Η πεντάμορφη και το τέρας (Beauty and the Beast, 1991)''. Οι ερμηνείες της στο θέατρο της χάρισαν πέντε Βραβεία Τόνι, ενώ έχει λάβει επίσης έξι Χρυσές Σφαίρες.
Η Λάνσμπερι γεννήθηκε το 1925 στο Λονδίνο και ήταν γόνος μεσοαστικής οικογένειας. Ήταν κόρη της Μόινα Μακγκίλ και του Άγγλου πολιτικού Έντγκαρ Λάνσμπερι. Το 1940 προκειμένου να αποφύγει τον πόλεμο μεταφέρθηκε στις ΗΠΑ, όπου σπούδασε υποκριτική στη Νέα Υόρκη. Το 1942 υπέγραψε συμβόλαιο με την Metro-Goldwyn-Mayer και ανέλαβε τον πρώτο της ρόλο στην ταινία του Τζορτζ Κιούκορ Εφιάλτης (Gaslight, 1944). Η ερμηνεία της στην ταινία, όπου υποδυόταν την αδίστακτη υπηρέτρια της Ίνγκριντ Μπέργκμαν επαινέθηκε από τους κριτικούς και της χάρισε την πρώτη της υποψηφιότητα για Όσκαρ Β' Γυναικείου Ρόλου. Συνέχισε να εμφανίζεται σε ταινίες της M-G-M, αλλά σε δευτερεύοντες ρόλους και το συμβόλαιό της έληξε το 1952. Από 'κει και έπειτα, η καριέρα της άνθισε τόσο στον κινηματογράφο όσο και στο θέατρο. Η ερμηνεία της στην ταινία Ο άνθρωπος της Μαντζουρίας (The Manchurian Candidate, 1962) χαρακτηρίστηκε ως μια από τις καλύτερες στην καριέρα της, ενώ η ενασχόλησή της με το είδος μιούζικαλ την καθιέρωσε κατά τα μέσα της δεκαετίας του 1960. Το 1966 η ερμηνεία της στο μιούζικαλ των Τζερόμ Λόρενς, Ρόμπερτ Έντγουν Λι και Τζέρι Χέρμαν Mame της χάρισε πολλά βραβεία και την έκανε Gay icon. thumb|left|Το αστέρι της Άντζελα Λάνσμπερι στη Λεωφόρο της Δόξας στο Χόλυγουντ.
Η δεκαετία του 1970 τη βρήκε να δουλεύει ως επί το πλείστον στο χώρο του θεάτρου, ερμηνεύοντας κυρίως πρωταγωνιστικού ρόλους σε μιούζικαλ, όπως τα: Ο βασιλιάς κι εγώ και Sweeney Todd, ο φονικός κουρέας της οδού Φλιτ που της χάρισαν καλές κριτικές. Κατά τη δεκαετία του 1980 μεταπήδησε στο χώρο της τηλεόρασης, αναλαμβάνοντας τον πρωταγωνιστικό ρόλο στη σειρά Η συγγραφέας ντετέκτιβ (Murder She Wrote, 1984) που προβαλλόταν για 12 χρόνια και τις χάρισε 18 υποψηφιότητες για Βραβείο Έμμυ. Το 1991 χάρισε τη φωνή της στην ταινία κινουμένων σχεδίων της Ντίσνεϊ Η πεντάμορφη και το τέρας και έκτοτε έκανε σποραδικές κινηματογραφικές εμφανίσεις. Υπήρξε παντρεμένη 2 φορές την πρώτη με τον ηθοποιό Ρίτσαρντ Κρόμγουελ και ο γάμος τους διήρκεσε ένα χρόνο, ενώ τη δεύτερη με τον παραγωγό Πίτερ Σο, με τον οποίο έμεινε παντρεμένη μέχρι και τον θάνατό του το 2003. Έχει αστέρι στη Λεωφόρο της Δόξας στο Χόλυγουντ για την τηλεοπτική της προσφορά.
Εξωτερικοί σύνδεσμοι
Κατηγορία:Βραβευμένοι με Χρυσή Σφαίρα Κατηγορία:Νικητές βραβείου Tony Κατηγορία:Τιμητικό Όσκαρ (παραλήπτες) Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής Κατηγορία:Αγγλίδες ηθοποιοί φωνής Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης Κατηγορία:Αγγλίδες ηθοποιοί μουσικού θεάτρου
Αναστάσιος Γόρδιος
Ο Αναστάσιος Γόρδιος υπήρξε Έλληνας λόγιος του 17ου αιώνα και άγιος της Ορθόδοξης Εκκλησίας.
Βιογραφία
Γεννήθηκε το 1654 στους Βρανιανούς των Αγράφων. Διδάχτηκε τα εγκύκλια γράμματα στον Ευγένιο Αιτωλό και μετά πήγε στην Αθήνα, μετά στα Γιάννενα και μετά στην Πάντοβα της Ιταλίας. Ήταν άνδρας λόγιος και πολυμαθής, μιλούσε ελληνικά και λατινικά, ήταν δε μορφωμένος και στην ιερή θεολογία και ικανός ιεροκήρυκας. Απεβίωσε στις 7 Ιουνίου του 1729 σε ηλικία 75 χρονών στο μοναστήρι της Αγίας Παρασκευής των Βρανιανών, όπου προηγουμένως δίδαξε πολλά χρόνια τα ελληνικά γράμματα.
Το 2021 κατετάγη στο αγιολόγιο από την Εκκλησία της Ελλάδος και η μνήμη του τιμάται στις 7 Ιουνίου εκάστου έτους.
Συγγράμματα
Μνημονεύονται εκτός των άλλων και τα εξής συγγράμματα του:
Πηγές
Κατηγορία:Ορθόδοξοι λόγιοι Κατηγορία:Έλληνες λόγιοι του 17ου αιώνα
Ερωτιανός
Ο Ερωτιανός ή Ηρωδιανός (1ος αιώνας μ.Χ.) ήταν αρχαίος συγγραφέας ο οποίος ασχολήθηκε με τον σχολιασμό των γραπτών του Ιπποκράτη.
Βιογραφία
Θεωρείται πως έζησε στη Ρώμη κατά την περίοδο της ηγεμονίας του Νέρωνα (54–68 μ.Χ.), καθώς αφιέρωσε το έργο του στον προϊστάμενο του τον αρχίατρο Ανδρόμαχο ο οποίος είναι γνωστό πως έζησε την περίοδο εκείνη. Δεν είναι βέβαιο το κατά πόσο ο ίδιος ήταν ιατρός ή απλώς γραμματικός, ωστόσο εμφανίζεται να έχει συγγράψει αρκετές μελέτες σχετικά με τον Ιπποκράτη. Το έργο του Ερωτιανού θεωρείται αξιόλογο καθώς οι αναφορές που διασώζονται περιέχουν τον παλαιότερο κατάλογο των Ιπποκρατικών γραπτών καθώς και τους τίτλους από μελέτες του οι οποίες πλέον δεν σώζονται, ωστόσο δεν περιέχει άλλους τίτλους οι οποίοι πλέον αποτελούν μέρος της Ιπποκρατικής συλλογής ιατρικών κειμένων. Το υπόλοιπο μέρος του έργου του αποτελείται από ένα γλωσσάριο στο οποίο οι καταχωρήσεις είναι ταξινομημένες εν μέρει αλφαβητικά, αν και δεν θεωρείται πως αυτή ήταν η αρχική τους διάταξη από τον Ερωτιανό.
Το έργο του στο οποίο ασχολείται με τα γραπτά του Ιπποκράτη έχει τον τίτλο Τῶν παρ' Ἱπποκράτει Λέξεων Συναγωγή. Δεν διασώζεται πλέον, και ως πηγή είχε χρησιμοποιήσει τα παλαιότερα γραπτά του Βακχείου (3ος αιώνας π.Χ.).
Εξωτερικοί σύνδεσμοι
Κατηγορία:Αρχαίοι Έλληνες ιατροί
Ιωάννα της Αγγλίας
Η Ιωάννα της Αγγλίας (Joan of England, Οκτώβριος 1165 - 4 Σεπτεμβρίου 1199) ήταν βασίλισσα της Σικελίας, έβδομο παιδί και μικρότερη κόρη του βασιλιά Ερρίκου Β΄ της Αγγλίας και της Ελεονώρας των Πουατιέ, κόρης του Γουλιέλμου Ι΄ δούκα της Ακουιτανίας.
Γεννήθηκε στο κάστρο της πόλης Ανζέρ στο Ανζού της Γαλλίας. Έζησε τα νεανικά της χρόνια μαζί με τη μητέρα της στο Ουίντσεστερ και στο Πουατιέ. Ο βασιλιάς Γουλιέλμος Β΄ της Σικελίας έστειλε απεσταλμένους στην αυλή του Άγγλου βασιλιά (1176), προκειμένου να ζητήσουν τη μικρή Ιωάννα σε γάμο. Η Ιωάννα αναχώρησε για τη Σικελία συνοδευόμενη από τον Ιωάννη της Οξφόρδης, επίσκοπο του Νόργουιτς. Μετά από ένα περιπετειώδες ταξίδι, όπου κινδύνευσε πολλές φορές η ζωή τους από την τρικυμία, έφτασαν στο Παλέρμο, όπου η Ιωάννα παντρεύτηκε τον Σικελό βασιλιά (1177). Ίσως απέκτησε ένα τέκνο, τον Βοϊμόνδο, που γενν. 1181/2 και απεβ. βρέφος, αν υπήρξε.
Ο αδελφός της Ριχάρδος Α΄ ο Λεοντόκαρδος έφτασε στην Ιταλία (1190) στον δρόμο του για τους Αγίους Τόπους, ζητώντας από τον Τανκρέδο την επιστροφή της αδελφής του και της προίκας της. Όταν ο Τανκρέδος αρνήθηκε, ο Ριχάρδος αποφάσισε να μείνει στην Ιταλία: πολιόρκησε τη Μεσσίνα, εξαναγκάζοντας τον Τανκρέδο να του δώσει την αδελφή του και την προίκα της.
Τον Μάρτιο (1191) έφτασε στη Μεσσίνα και η μητέρα του, Ελεονώρα της Ακουιτανίας, με τη σύζυγο του Ριχάρδου, Βερεγγάρια της Ναβάρρας, δίνοντάς την υπό την προστασία της Ιωάννας. Ο Ριχάρδος έβαλε την αδελφή του και τη σύζυγό του σε ένα καράβι εκπλέοντας από τη Σικελία, αλλά θαλασσοταραχή χώρισε τα πλοία τους και ο Ριχάρδος ναυάγησε στην Κρήτη. Αντίθετα, η Βερεγκάρια και η Ιωάννα βρέθηκαν στην Κύπρο: ο άρχοντας του νησιού Ισαάκιος Κομνηνός της Κύπρου επιχείρησε να τις συλλάβει και τότε εμφανίστηκε ο Ριχάρδος. Ο Ριχάρδος συνέλαβε τον Ισαάκιο, τον φυλάκισε και έστειλε τη Βερεγκάρια και την Ιωάννα στην Άκρα.
Ήταν η αγαπημένη αδελφή του Ριχάρδου και επιχείρησε να την παντρέψει με τον αδελφό τού Σαλαντίν, Αλ Αντίλ Α', προκειμένου να τοποθετηθούν βασιλείς των Ιεροσολύμων. Η προσπάθεια ναυάγησε, γιατί η Ιωάννα δεν ήθελε να παντρευτεί έναν μουσουλμάνο και ο Αλ Αντίλ δεν ήθελε να νυμφευτεί μια χριστιανή.
Οικογένεια
Παντρεύτηκε τον Οκτώβριο του 1196 τον Ραϊμόνδο ΣΤ΄ κόμη της Τουλούζης και γέννησε τον διάδοχό του:
Παραπομπές
Κατηγορία:Οίκος των Πλανταγενετών Κατηγορία:Βασιλείς της Σικελίας Κατηγορία:Βασίλισσες της Σικελίας Κατηγορία:Πριγκίπισσες της Αγγλίας Κατηγορία:Κόμησσες της Τουλούζης Κατηγορία:Πριγκίπισσες του Τάραντα
Διοικητική διαίρεση νομού Ηρακλείου (πρόγραμμα Καποδίστριας)
Στην παρακάτω λίστα αναφέρονται οι δήμοι, τα δημοτικά διαμερίσματα (Δ.δ.) και οι οικισμοί του Νομού Ηρακλείου.
-- Δήμος Ηρακλείου --
Ο Δήμος Ηρακλείου έχει (πραγματικό) πληθυσμό 137.711 κατοίκους. Στον δήμο περιλαμβάνονται:
-- Δήμος Αγίας Βαρβάρας --
Ο Δήμος Αγίας Βαρβάρας έχει (πραγματικό) πληθυσμό 5.310 κατοίκους. Στον δήμο περιλαμβάνονται:
-- Δήμος Αρκαλοχωρίου --
Ο Δήμος Αρκαλοχωρίου έχει (πραγματικό) πληθυσμό 10.897 κατοίκους. Στον δήμο περιλαμβάνονται:
-- Δήμος Αρχανών --
Ο Δήμος Αρχανών έχει (πραγματικό) πληθυσμό 4.548 κατοίκους. Στον δήμο περιλαμβάνονται:
-- Δήμος Βιάννου --
Ο Δήμος Βιάννου έχει (πραγματικό) πληθυσμό 6.463 κατοίκους. Στον δήμο περιλαμβάνονται:
-- Δήμος Γαζίου --
Ο Δήμος Γαζίου έχει (πραγματικό) πληθυσμό 13.581 κατοίκους. Στον δήμο περιλαμβάνονται:
-- Δήμος Γοργολαΐνη --
Ο Δήμος Γοργολαΐνη έχει (πραγματικό) πληθυσμό 3.171 κατοίκους. Στον δήμο περιλαμβάνονται:
-- Δήμος Γόρτυνας --
Ο Δήμος Γόρτυνας έχει (πραγματικό) πληθυσμό 5.292 κατοίκους. Στον δήμο περιλαμβάνονται:
-- Δήμος Γουβών --
Ο Δήμος Γουβών έχει (πραγματικό) πληθυσμό 7.761 κατοίκους. Στον δήμο περιλαμβάνονται:
-- Δήμος Επισκοπής --
Ο Δήμος Επισκοπής έχει (πραγματικό) πληθυσμό 2.533 κατοίκους. Στον δήμο περιλαμβάνονται:
-- Δήμος Ζαρού --
Ο Δήμος Ζαρού έχει (πραγματικό) πληθυσμό 3.370 κατοίκους. Στον δήμο περιλαμβάνονται:
-- Δήμος Θραψανού --
Ο Δήμος Θραψανού έχει (πραγματικό) πληθυσμό 2.616 κατοίκους. Στον δήμο περιλαμβάνονται:
-- Δήμος Καστελλίου --
Ο δήμος Καστελλίου έχει (πραγματικό) πληθυσμό 6.819 κατοίκους. Στον δήμο περιλαμβάνονται:
-- Δήμος Κόφινα --
Ο δήμος Κόφινα έχει (πραγματικό) πληθυσμό 5.338 κατοίκους. Στον δήμο περιλαμβάνονται:
-- Δήμος Κρουσώνα --
Ο δήμος Κρουσώνα έχει (πραγματικό) πληθυσμό 4.059 κατοίκους. Στον δήμο περιλαμβάνονται:
-- Δήμος Μαλίων --
Ο δήμος Μαλίων έχει (πραγματικό) πληθυσμό 6.212 κατοίκους. Στον δήμο περιλαμβάνονται:
-- Δήμος Μοιρών --
Ο δήμος Μοιρών έχει (πραγματικό) πληθυσμό 10.857 κατοίκους. Στον δήμο περιλαμβάνονται:
-- Δήμος Νέας Αλικαρνασσού --
Ο δήμος Νέας Αλικαρνασσού έχει (πραγματικό) πληθυσμό 12.542 κατοίκους. Στον δήμο περιλαμβάνονται:
-- Δήμος Νίκου Καζαντζάκη --
Ο δήμος Νίκου Καζαντζάκη έχει (πραγματικό) πληθυσμό 7.171 κατοίκους. Στον δήμο περιλαμβάνονται:
-- Δήμος Παλιανής --
Ο δήμος Παλιανής έχει (πραγματικό) πληθυσμό 2.404 κατοίκους. Στον δήμο περιλαμβάνονται:
-- Δήμος Ρούβα --
Ο δήμος Ρουβά έχει (πραγματικό) πληθυσμό 2.324 κατοίκους. Στον δήμο περιλαμβάνονται:
-- Δήμος Τεμένους --
Ο δήμος Τεμένους έχει (πραγματικό) πληθυσμό 3.218 κατοίκους. Στον δήμο περιλαμβάνονται:
-- Δήμος Τυλίσου --
Ο δήμος Τυλίσου έχει (πραγματικό) πληθυσμό 3.491 κατοίκους. Στον δήμο περιλαμβάνονται:
-- Δήμος Τυμπακίου --
Ο δήμος Τυμπακίου έχει (πραγματικό) πληθυσμό 10.001 κατοίκους. Στον δήμο περιλαμβάνονται:
-- Δήμος Χερσονήσου --
Ο δήμος Χερσονήσου έχει (πραγματικό) πληθυσμό 8.497 κατοίκους. Στον δήμο περιλαμβάνονται:
Ηρακλείου Κατηγορία:Νομός Ηρακλείου
Καρλχάιντς Στοκχάουζεν
thumb|right|250px|Ο Καρλχάιντς Στοκχάουζεν στο [[Στούντιο για την Ηλεκτρονική Μουσική του Δυτικογερμανικού Ραδιοφώνου τον Οκτώβριο του 1994.]] Ο Καρλχάιντς Στοκχάουζεν (γερμαν. Karlheinz Stockhausen στα γερμανικά, 22 Αυγούστου 1928 — 5 Δεκεμβρίου 2007) ήταν Γερμανός συνθέτης ο οποίος θεωρείται από πολλούς κριτικούς ως ένας από τους σημαντικότερους αλλά και αμφιλεγόμενους  συνθέτες του 20ου και του 21ου αιώνα. Έχει, επίσης, χαρακτηριστεί ως «ένας από τους μεγαλύτερους οραματιστές της μουσικής του 20ου αιώνα». Είναι γνωστός για το πρωτοπόρο έργο του στην ηλεκτρονική μουσική, στην αλεατορική μουσική και στη μουσική χωροθέτηση.
Σπούδασε στο Πανεπιστήμιο Μουσικής της Κολωνίας και στο Πανεπιστήμιο της Κολωνίας, καθώς και στο Ωδείο του Παρισιού υπό την καθοδήγηση του Ολιβιέ Μεσιάν και στο Πανεπιστήμιο της Βόννης υπό την καθοδήγηση του Βέρνερ Μέγιερ-Έπλερ. Όντας μία από τις σημαντικότερες προσωπικότητες της Σχολής του Ντάρμσταντ, οι συνθέσεις και οι θεωρίες του άσκησαν σημαντική επιρροή τόσο στην έντεχνη μουσική όσο και στην τζαζ και στη λαϊκή μουσική. Τα έργα του, τα οποία δημιουργήθηκαν μέσα σε μία περίοδο περίπου 60 χρόνων, απορρίπτουν τις παραδοσιακές δομές της μουσικής. Εκτός από έργα ηλεκτρονικής μουσικής, στο έργα του Στοκχάουζεν συμπεριλαμβάνονται και συνθέσεις για μουσικά κουτιά, σόλο όργανα, μουσική δωματίου, χωροδιακή και ορχηστρική μουσική, καθώς και επτά όπερες. Το θεωρητικό του έργο καλύπτει 10 τόμους. Έχει λάβει έναν σημαντικό αριθμό βραβείων για τις συνθέσεις, τις ηχογραφήσεις και τις παρτιτούρες που εξέδωσε ο εκδοτικός του οίκος.
Στα σημαντικότερα έργα του συμπεριλαμβάνονται, μεταξύ άλλων, η σειρά 19 συνθέσεων για πιάνο (Klavierstücke), το Kontra-Punkte για 10 όργανα, τα έργα ηλεκτρονικής/συγκεκριμένης μουσικής Gesang der Jünglinge και Gruppen για τρεις ορχήστρες, το σόλο κρουστών Zyklus, το Kontakte, η καντάτα Momente, τα έργα Mikrophonie, Hymnen και Stimmung για έξι τραγουδιστές, τα έργα Aus den sieben Tagen και Mantra για δύο πιάνα και ηλεκτρονικά όργανα, τα έργα Tierkreis και Inori για σολίστες και ορχήστρα και η σειρά από όπερες Licht.
Πηγές
Κατηγορία:Κλασικοί συνθέτες του 20ού αιώνα Κατηγορία:Συνθέτες όπερας Κατηγορία:Γερμανοί συνθέτες κλασικής μουσικής